Kamu bisa jelasin ke aku soal Penguat dalam bahasa melayu?

Penguat () ialah mana-mana alat yang boleh mengubah, ataupun selalunya akan menaikkan amplitud sesuatu isyarat. Isyarat itu selalunya adalah voltan ataupun arus elektrik. Walau bagaimanapun, secara umumnya apabila disebut perkataan penguat, biasanya ia akan merujuk kepada penguat elektronik, selalunya dalam sistem audio. Hubungan antara input dan output penguat - biasanya dinyatakan sebagai fungsi frekuensi input - dipanggil fungsi pindah penguat, manakala magnitud fungsi pindah dipanggil gandaan.

Satu lagi alat yang menekankan penukaran kuasa dari satu jenis ke jenis yang lain (sebagai contoh, satu isyarat cahaya dalam foton ditukar kepada satu isyarat DC dalam ampere) dikenali sebagai pemindah, pengubah ataupun penderia. Walau bagaimanapun, tiada satupun dari alat ini yang menguatkan kuasa.